Karksi 28. oktoober 2020 nr

**Karksi-Nuia Aianduse ja Mesinduse Seltsiga**

a**valiku kasutamise lepingu sõlmimine**

Karksi Vallavolikogu otsustas 21. septembri 2017. a istungil nimetada Karksi-Nuia Eesti meepealinnaks. Karksi piirkonna mesindus on juba läbi ajaloo olnud kõrge tasemega ning tugevate traditsioonidega.

Meepealinna üheks oluliseks tunnuseks on mesinikud ja mesi. Käesoleval ajal on info meepealinna ja kohaliku mee ostmise kohta piiratud.

Viljandi mnt 2 a hoones Karksi-Nuias on aastaid tegutsenud Karksi-Nuia Aianduse ja Mesinduse Selts, kes on korraldanud kohalikku mesinduselu ja olnud aastaid Karksi-Nuia meefestivali eestvedajaks ning läbiviijaks.

Karksi-Nuia Aianduse ja Mesinduse Selts tegi 26. augustil 2020. a Mulgi Vallavolikogule ja -valitsusele ettepaneku võtta Viljandi mnt 2a hoonest pool maja (Kadri pood ja selle kohal olev II korruse ruum) avalikku kasutusse.

Võttes aluseks kohaliku omavalitsuse korralduse seaduse § 6 lõike 3 punkti 2 ja Karksi-Nuia Aianduse ja Mesinduse Seltsi taotluse 26. augustist 2020. a

**Mulgi Vallavolikogu o t s u s t a b:**

1. Sõlmida Karksi-Nuia Aianduse ja Mesinduse Seltsiga (reg nr 80024380, aadress Viljandi mnt 2a, Karksi-Nuia, 69104 Mulgi vald) avaliku kasutamise leping, millega selts annab avalikuks kasutamiseks Karksi-Nuias Viljandi mnt 2a hoones asuvad ruumid I korrusel suurusega 40 m2 ja II korrusel suurega 50 m2 Mulgi valla meepealinna arendustegevuseks ning Karksi-Nuia turismiinfopunkti asukohaks tähtajaga 01. november 2030. a.
2. Tasuda punktis 1 nimetatud ruumide kasutamisega 50% hoone kommunaalkuludest (elekter, vesi, jne) ning lisaks interneti ühenduse eest.
3. Vallavanemal Imre Jugomäel sõlmida avaliku kasutamise leping Karksi-Nuia Aianduse ja Mesinduse Seltsiga.
4. Otsus jõustub teatavakstegemisest.
5. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees